DA Den Europæiske Unions Tidende L 158/106

Kun de originale UN/ECE-tekster har retlig virkning i henhold til folkeretten. Dette regulativs nuværende status og ikrafttrædelsesdato bør kontrolleres i den seneste version af UN/ECE's statusdokument TRANS/WP.29/343/, der findes på adressen: http://www.unece.org/trans/main/wp29/wp29wgs/wp29gen/wp29fdocstts.html.

Regulativ nr. 103 fra De Forenede Nationers Økonomiske Kommission for Europa (UN/ECE) — Ensartede bestemmelser for godkendelse af udskiftningskatalysatorer til motordrevne køretøjer

Tillæg 102: Regulativ nr. 103

Omfattende al gældende tekst frem til:

Ændring 1, ikrafttrædelsesdato: 6. juli 2000

Ændring 2, ikrafttrædelsesdato: 4. april 2005

1. ANVENDELSESOMRÅDE

Dette regulativ vedrører typegodkendelse af katalysatorer som separate tekniske enheder til montering på en eller flere typer køretøjer i klasse M1 og N1 som udskiftningsdele.

2. DEFINITIONER

I dette regulativ forstås ved:

2.1. »Originalmonteret katalysator«: en katalysator eller katalysatorenhed, som omfattes af køretøjets typegodkendelse, og hvis typer er angivet i dokumenterne vedrørende bilag 2 til regulativ nr. 83.

2.2. »Udskiftningskatalysator«: katalysatorer eller katalysatorenheder, der kan godkendes efter dette regulativ, bortset fra dem, som er defineret i punkt 2.1 ovenfor.

2.3. »Original udskiftningskatalysator«: en katalysator eller katalysatorenhed, hvis type er angivet i dokumenterne vedrørende bilag 2 til regulativ nr. 83, men som af indehaveren af motorkøretøjets typegodkendelse udbydes på markedet som separate tekniske enheder.

2.4. »Katalysatortype«: katalysatorer, som ikke afviger på væsentlige punkter såsom:

i) antal bærere, struktur og materiale

ii) type katalytisk aktivitet (oxidations-, 3-vejs, og lign.)

iii) volumen, forhold mellem frontalareal og bærerlængde

iv) indhold af katalysatormateriale

v) katalysatormaterialeforhold

vi) celletæthed

vii) dimensioner og form

viii) afskærmning mod varme.

2.5. »Køretøjstype«:

Se punkt 2.3 i regulativ nr. 83.

2.6. »Godkendelse af en udskiftningskatalysator«: godkendelse af en katalysator, bestemt til montering som udskiftningsdel på en eller flere bestemte køretøjstyper, hvad angår begrænsning af emissionerne af forurenende stoffer, støjniveau, indvirkning på køretøjets præstationer og, i givet fald, egendiagnosesystem (OBD).

2.7. »Forringet udskiftningskatalysator«: en katalysator, som er ældet eller kunstigt forringet i et sådant omfang, at den opfylder forskrifterne i punkt 1 i tillæg 1 til bilag 11 til regulativ nr. 83.

3. ANSØGNING OM GODKENDELSE

3.1. Ansøgning om godkendelse af en type udskiftningskatalysator indgives af fabrikanten eller dennes bemyndigede repræsentant.

For hver type udskiftningskatalysator, som søges typegodkendt, skal ansøgningen ledsages af følgende dokumenter i tre eksemplarer:

3.2.1. Tegninger af udskiftningskatalysatoren, som specielt viser alle karakteristika omhandlet i punkt 2.4 i dette regulativ.

3.2.2. Beskrivelse af de(n) køretøjstype(r), som udskiftningskatalysatoren er bestemt for. Nummer og/eller symboler, som karakteriserer motor- og køretøjstype(r), skal angives.

3.2.3. Beskrivelse og tegninger, som viser udskiftningskatalysatorens placering i forhold til motorens udstødningsmanifold(er).

3.2.4. Tegninger, som angiver den påtænkte placering af godkendelsesmærket.

3.2.5. Angivelse af om udskiftningskatalysatoren er beregnet til at være kompatibel med OBD-forskrifter.

3.2.6. I tillæg 1 findes en model for oplysningsskemaet.

Til den tekniske tjeneste, som forestår godkendelsesprøvningen, skal ansøgeren indlevere:

3.3.1. Køretøj(er) af en type, som er godkendt efter regulativ nr. 83, udstyret med en ny, originalmonteret katalysator. Dette (disse) køretøj(er) udvælges af ansøgeren med den tekniske tjenestes godkendelse. De(t) skal opfylde forskrifterne i punkt 3 i bilag 4 til regulativ nr. 83.

På de(t) afprøvede køretøj(er) må der ikke forekomme fejl i systemet til forureningsbegrænsning; eventuelle stærkt slidte eller dårligt fungerende dele, som medfører utilfredsstillende emission, skal repareres eller udskiftes. De(t) afprøvede køretøj(er) skal være korrekt trimmet og indstillet efter fabrikantens specifikationer før emissionsprøvningen.

3.3.2. Et prøveeksemplar af den pågældende type udskiftningskatalysator. Denne prøve skal være mærket tydeligt og uudsletteligt med ansøgerens firmanavn eller mærke og dens handelsbetegnelse.

3.3.3. For katalysatorer bestemt til montering på køretøjer med egendiagnosesystem (OBD), en ekstra prøve af udskiftningskatalysatortypen. Denne prøve skal være mærket tydeligt og uudsletteligt med ansøgerens firmanavn eller mærke og dens handelsbetegnelse. Den skal være forringet som defineret i punkt 2.7 ovenfor.

4. GODKENDELSE

4.1. Hvis den udskiftningskatalysator, der er indleveret til godkendelse efter dette regulativ, opfylder forskrifterne i punkt 5 nedenfor, meddeles godkendelse af den pågældende type udskiftningskatalysator.

Originale udskiftningskatalysatorer af en type, som er omfattet af punkt 18 i bilag 2 til regulativ nr. 83, og som er beregnet til montering på et køretøj, som det relevante typegodkendelsesdokument vedrører, behøver ikke godkendes efter dette regulativ, hvis de opfylder forskrifterne i punkt 5.2.1 og 5.2.2.

4.2.1. Mærkning

Originale udskiftningskatalysatorer skal mindst mærkes med følgende oplysninger:

4.2.1.1. Køretøjsfabrikantens firmanavn- eller -mærke.

4.2.1.2. Den originale udskiftningskatalysators fabrikat og identifikationsnummer som anført i de oplysninger, der er nævnt i punkt 4.2.3.

4.2.2. Dokumentation

Originale udskiftningskatalysatorer skal ledsages af følgende oplysninger:

4.2.2.1. Køretøjsfabrikantens firmanavn- eller -mærke.

4.2.2.2. Den originale udskiftningskatalysators fabrikat og identifikationsnummer som anført i de oplysninger, der er nævnt i punkt 4.2.3.

4.2.2.3. De køretøjer, for hvilke den originale udskiftningskatalysator er af en type, der er omfattet af punkt 18 i bilag 2 til regulativ nr. 83, herunder i givet fald en mærkning, der angiver, om den originale udskiftningskatalysator er egnet til montering på et køretøj med egendiagnosesystem (OBD).

4.2.2.4. Monteringsanvisninger, hvis disse er nødvendige.

4.2.2.5. Disse oplysninger skal gives:

— i form af en trykt vejledning vedlagt den originale udskiftningskatalysator, eller

— på den emballage, som den originale udskiftningskatalysator sælges i, eller

— på enhver anden egnet måde.

Under alle omstændigheder skal oplysningerne findes i det produktkatalog, som køretøjsfabrikanten leverer til bilforhandlerne.

4.2.3. Køretøjsfabrikanten stiller de nødvendige oplysninger til rådighed for den tekniske tjeneste og/eller godkendende myndighed i elektronisk form med link mellem de relevante identifikationsnumre og typegodkendelsesdokumentationen.

Disse oplysninger skal omfatte:

i) køretøjsfabrikat(er) og køretøjstype(r)

ii) den originale udskiftningskatalysators fabrikat(er) og type(r)

iii) den oprindelige udskiftningskatalysators indentifikationsnummer (identifikationsnumre)

iv) den eller de relevante køretøjstypers typegodkendelsesnummer.

4.3. Hver godkendt type udskiftningkatalysator tildeles et godkendelsesnummer. De første to cifre (på nuværende tidspunkt 00 for regulativet i dets oprindelige version) angiver den ændringsserie, som omfatter de seneste væsentlige tekniske ændringer af regulativet på godkendelsestidspunktet. Samme overenskomstpart kan ikke tildele samme nummer til en anden type udskiftningskatalysator. Samme godkendelsesnummer kan omfatte brug af den pågældende type katalysator til en række forskellige køretøjstyper.

4.4. Hvis ansøgeren om typegodkendelsen over for den typegodkendende myndighed eller den tekniske tjeneste kan godtgøre, at udskiftningskatalysatoren er af en type, som er angivet i punkt 18 i bilag 2 til ændringsserie 05 til regulativ nr. 83, er tildeling af typegodkendelsattesten ikke betinget af efterprøvning af overensstemmelsen med de i punkt 5 angivne krav.

4.5. Meddelelse om godkendelse, udvidelse af godkendelse eller afslag på godkendelse af en type udskiftningskatalysator efter dette regulativ, skal fremsendes til de kontraherende parter, der anvender dette regulativ, ved hjælp af en formular, der er i overensstemmelse med modellen i bilag 1 til dette regulativ.

Udskiftningskatalysatorer, som er i overensstemmelse med en type, der er godkendt i henhold til dette regulativ, skal på et let synligt og let tilgængeligt sted, som angives på godkendelsesblanketten, være påført et internationalt godkendelsesmærke bestående af følgende:

4.6.1. En cirkel, som omslutter bogstavet »E«, efterfulgt af kendingsnummeret på den stat, som har meddelt godkendelse (1).

4.6.2. I nærheden af den i punkt 4.6.1 foreskrevne cirkel, nummeret på dette regulativ, efterfulgt af bogstavet »R«, en tankestreg og godkendelsesnummeret.

4.7. Hvis udskiftningskatalysatoren er i overensstemmelse med en type udskiftningskatalysator, der i henhold til et eller flere andre regulativer, som danner bilag til overenskomsten, er godkendt i den stat, der har godkendt katalysatoren i henhold til dette regulativ, behøver det i punkt 4.6.1 beskrevne symbol ikke gentages. I så tilfælde skal regulativet og godkendelsesnumrene samt de ekstra symboler for alle de regulativer, som godkendelsen er udstedt efter i det land, hvor godkendelsen er udstedt i henhold til dette regulativ, placeres i lodrette kolonner til højre for det symbol, der er beskrevet i punkt 4.6.1.

4.8. Godkendelsesmærket skal være uudsletteligt og let læseligt, også når udskiftningskatalysatoren er monteret på køretøjet.

4.9. I bilag 2 til dette regulativ er givet eksempler på godkendelsesmærkets udformning.

5. FORSKRIFTER

5.1. Generelle forskrifter

5.1.1. Udskiftningskatalysatoren skal være konstrueret, udformet og kunne monteres således, at den sætter køretøjet i stand til at opfylde de bestemmelser i de regulativer, som det oprindeligt var i overensstemmelse med, og således, at emissionerne af forurenende stoffer effektivt begrænses i hele køretøjets normale levetid ved normal anvendelse.

5.1.2. Udskiftningskatalysatoren skal være monteret i nøjagtig samme position som den originalmonterede katalysator, og placeringen af lambdasonden (-sonderne) og eventuelle andre sonder i udstødningssystemet må ikke være ændret.

5.1.3. Hvis den originalmonterede katalysator indbefatter varmeafskærmning, skal udskiftningskatalysatoren være forsynet med tilsvarende afskærmning.

5.1.4. Udskiftningskatalysatoren skal være holdbar, dvs. være konstrueret, udformet og kunne monteres således, at den opnår rimelig bestandighed mod den tærings- og oxidationspåvirkning, som den er udsat for ved køretøjets driftsbetingelser.

5.2. Forskrifter vedrørende emissioner

De(t) i punkt 3.3.1 i dette bilag angivne køretøj(er), som er udstyret med udskiftningskatalysator af den ansøgte type, underkastes en type I-prøve under betingelserne angivet i de tilsvarende bilag til regulativ nr. 83, med henblik på at sammenholde dens præstationer med den originalmonterede katalysators efter nedenstående fremgangsmåde.

5.2.1. Fastlæggelse af sammenligningsgrundlaget

Køretøjet (køretøjerne) skal være monteret med en ny katalysator af originalmonteret type (se punkt 3.3.1), som skal være tilkørt med 12 cyklusser med kørsel uden for byområder (type I-prøve, del 2).

Efter denne forkonditionering anbringes køretøjet (køretøjerne) i et rum, hvor temperaturen holdes relativt konstant mellem 293 og 303 K (20 og 30 °C). Denne konditionering skal vare mindst seks timer og fortsætte, indtil temperaturen af motorens olie og eventuel kølervæske højst afviger ±2 K fra temperaturen i rummet. Derefter gennemføres tre udstødningsgasprøver af type I.

5.2.2. Udstødningsgasprøve med udskiftningskatalysator

Den originalmonterede katalysator på prøvekøretøjet (-køretøjerne) erstattes af udskiftningskatalysatoren (se punkt 3.3.2), som skal være tilkørt med 12 cyklusser med kørsel uden for byområder (type I-prøve, del 2). Efter denne forkonditionering anbringes køretøjet (køretøjerne) i et rum, hvor temperaturen holdes relativt konstant mellem 293 og 303 K (20 og 30 °C). Denne konditionering skal vare mindst seks timer og fortsætte, indtil temperaturen af motorens olie og eventuel kølervæske højst afviger ±2 K fra temperaturen i rummet. Derefter gennemføres tre udstødningsgasprøver af type I.

5.2.3. Vurdering af emissionen af forurenende stoffer fra køretøjer udstyret med udskiftningskatalysator

Prøvekøretøjet (-køretøjerne) med originalmonteret katalysator skal opfylde grænseværdierne i henhold til typegodkendelsen af køretøjet (køretøjerne), herunder — i givet fald — de ældningsfaktorer, som er anvendt ved typegodkendelse af køretøjet (køretøjerne).

Forskrifterne vedrørende emissioner fra køretøjet (køretøjerne) monteret med udskiftningskatalysator anses for opfyldt, hvis resultaterne for hvert af de forurenende stoffer omfattet af bestemmelserne (CO, HC, NOx og partikler) opfylder følgende betingelser:

1) M ≤ 0,85 S + 0,4 G

2) M ≤ G

hvor:

M : er gennemsnitsværdien af emissionerne af ét forurenende stof (CO, HC, NOx eller partikler) eller summen af to forurenende stoffer (HC + NOx) opnået ved de tre type I-prøver med udskiftningskatalysator S : er gennemsnitsværdien af emissionerne af ét forurenende stof (CO, HC, NOx eller partikler) eller summen af to forurenende stoffer (HC + NOx) opnået ved de tre type I-prøver med den originale katalysator G : er grænseværdien for emissionerne af ét forurenende stof (CO, HC, NOx eller partikler) eller summen af to forurenende stoffer (HC + NOx) i henhold til typegodkendelsen af køretøjet (køretøjerne), divideret — i givet fald — med de ældningsfaktorer, som er bestemt i henhold til punkt 5.4 nedenfor.

Såfremt godkendelse søges til forskellige køretøjstyper fra samme køretøjsfabrikant, og såfremt disse forskellige typer køretøjer har samme type originalmonteret katalysator, kan type I-prøvningen begrænses til mindst to køretøjer, som udvælges efter aftale med den tekniske tjeneste, som er ansvarlig for godkendelsen.

5.3. Forskrifter for støj og køretøjets præstationer

Udskiftningskatalysatoren skal opfylde de tekniske forskrifter i regulativ nr. 59. Som alternativ til måling af modtryk som foreskrevet i regulativ nr. 59 kan kontrol af køretøjets præstationer finde sted ved måling af den maksimale optagne effekt på rullestand ved en hastighed svarende til motorens maksimaleffekt. Den værdi, der er bestemt med udskiftningskatalysatoren under atmosfæriske standardbetingelser som foreskrevet i regulativ nr. 85, må ikke være mere end 5 % lavere end den, der er bestemt med den originalmonterede katalysator.

5.4. Forskrifter vedrørende holdbarhed

Udskiftningskatalysatoren skal være i overensstemmelse med forskrifterne i punkt 5.3.5 i regulativ nr. 83, dvs. type V-prøve, eller med ældningsfaktorerne fra følgende tabel, hvad angår resultaterne af type I-prøver.

Motorkategori Forringelsesfaktorer CO HC (2) NOx (2) HC + NOx Partikler Styret tænding 1,2 1,2 1,2 1,2 (3) — Kompressionstænding 1,1 — 1,0 1,0 1,2

Forskrifter for kompatibilitet af egendiagnosesystemer (OBD) (finder kun anvendelse på katalysatorer, som er bestemt til montering på køretøjer udstyret med egendiagnosesystem (OBD))

Godtgørelse af egendiagnosesystemets (ODB) kompatibilitet kræves kun, når den originale katalysator blev overvåget i den originale montering.

5.5.1. Udskiftningskatalysatorers kompatibilitet med egendiagnosesystemet (ODB) skal godtgøres efter metoderne beskrevet i ændringsserie 05 til regulativ nr. 83, bilag 11, tillæg 1.

5.5.2. Bestemmelserne i ændringsserie 05 til regulativ nr. 83, bilag 11, tillæg 1, vedrørende andre komponenter end katalysatorer, finder ikke anvendelse.

5.5.3. Fabrikanter, der producerer til eftermarkedet, kan benytte de samme metoder til forkonditionering og prøvning, som er benyttet ved den oprindelige typegodkendelse. I så fald skal de tekniske tjenester på anmodning og uden forskelsbehandling levere tillæg 1 til den typegodkendelsesmeddelelse, som indeholder oplysninger om antal og type forkonditioneringscyklusser og den type prøvecyklus, som producenten af originaludstyret har anvendt ved egendiagnoseprøvning af katalysatoren.

5.5.4. For at efterprøve den korrekte montering og funktion af alle andre komponenter, som overvåges af egendiagnosesystemet (ODB), må egendiagnosesystemet (ODB) ikke angive nogen fejlfunktion og må ikke indeholde nogen gemte fejlkoder, før nogen af udskiftningskatalysatorerne monteres. Til dette formål kan anvendes en vurdering af egendiagnosesystemets (OBD) tilstand ved afslutningen af prøverne, således som det er beskrevet i punkt 5.2.1.

5.5.5. Fejlindikatoren (MI: se henvisning i punkt 2.5 i bilag 11 til ændringsserie 05 til regulativ nr. 83) må ikke aktiveres under den i punkt 5.2.2 påkrævede tilkøring af køretøjet.

6. ÆNDRING AF UDSKIFTNINGSKATALYSATORTYPEN OG UDVIDELSE AF GODKENDELSE

Enhver ændring af udskiftningskatalysatortypen skal anmeldes til den administrative myndighed, som har godkendt den pågældende type udskiftningskatalysator.

Denne myndighed kan da enten:

i) skønne, at de foretagne ændringer næppe vil have mærkbar ugunstig virkning, og at udskiftningskatalysatoren stadig opfylder forskrifterne, eller

ii) kræve en yderligere prøvningsrapport over nogle eller alle de i punkt 5 i dette regulativ beskrevne prøver fra den tekniske tjeneste, som forestår prøvningen.

Meddelelse om godkendelse eller nægtelse af godkendelse skal med angivelse af ændringerne gives efter proceduren i punkt 4.5 ovenfor til de kontraherende parter, der anvender dette regulativ.

Den kompetente myndighed, som meddeler udvidelse af godkendelsen, påfører et fortløbende nummer på hver meddelelsesblanket, som udfærdiges i forbindelse med en sådan udvidelse.

7. PRODUKTIONENS OVERENSSTEMMELSE

Procedurer til sikring af produktionens overensstemmelse skal opfylde bestemmelserne i overenskomstens tillæg 2 (E/ECE/324-E/ECE/TRANS/505/Rev.2), idet følgende forskrifter finder anvendelse:

7.1. Udskiftningskatalysatorer, som er godkendt efter dette regulativ, skal være fremstillet således, at de er i overensstemmelse med den godkendte type, idet de opfylder forskrifterne i punkt 2.4 i dette regulativ. De skal opfylde forskrifterne i punkt 5 og, når det er relevant, opfylde de prøvningsforskrifter, der er angivet i dette regulativ.

7.2. Den godkendende myndighed kan udføre enhver kontrol og prøvning, der er foreskrevet i dette regulativ. Specielt kan de i punkt 5.2 i dette regulativ beskrevne prøver (vedrørende emissioner) udføres. I så tilfælde kan indehaveren af godkendelsen anmode om, at der som sammenligningsgrundlag i stedet for den originalmonterede katalysator anvendes den udskiftningskatalysator, som er anvendt ved typegodkendelsesprøvningen (eller et andet prøveeksemplar, som er godtgjort at være i overensstemmelse med den godkendte type). De emissionsværdier, som måles med det undersøgte prøveeksemplar, må da i gennemsnit højst være 15 % over gennemsnitsværdierne målt med det prøveeksemplar, der anvendes som sammenligningsgrundlag.

8. SANKTIONER I TILFÆLDE AF PRODUKTIONENS MANGLENDE OVERENSSTEMMELSE

8.1. Den godkendelse, som er meddelt for en type udskiftningskatalysator i henhold til dette regulativ, kan inddrages, hvis forskrifterne i punkt 7 ovenfor ikke er opfyldt.

8.2. Hvis en kontraherende part, som anvender dette regulativ, inddrager en godkendelse, som den tidligere har meddelt, skal den straks underrette de øvrige kontraherende parter, der anvender dette regulativ, herom ved hjælp af en anmeldelsesformular, som er i overensstemmelse med modellen i bilag 1 til dette regulativ.

9. ENDELIGT OPHØR AF PRODUKTIONEN

Hvis indehaveren af godkendelsen endeligt ophører med at fremstille en type udskiftningskatalysator, som er godkendt i henhold til dette regulativ, skal han underrette den myndighed, som har meddelt godkendelsen.

Efter modtagelse af den pågældende meddelelse underretter myndigheden de andre parter i overenskomsten, som anvender dette regulativ, ved hjælp af en meddelelse, der svarer til modellen i bilag 1 til dette regulativ.

10. NAVNE OG ADRESSER PÅ TEKNISKE TJENESTER, DER UDFØRER GODKENDELSESPRØVNINGERNE, OG PÅ DE ADMINISTRATIVE MYNDIGHEDER

De kontraherende parter, som anvender dette regulativ, meddeler FN's sekretariat navne og adresser på de tekniske tjenester, som er ansvarlige for udførelse af godkendelsesprøvningerne og på de administrative myndigheder, som meddeler godkendelse, og til hvem formularer med attestering af godkendelse, udvidelse, nægtelse eller inddragelse af godkendelser, som er udstedt i andre stater, skal fremsendes.

11. DOKUMENTATION

Hver ny udskiftningskatalysator skal være ledsaget af følgende angivelser:

11.1.1. katalysatorfabrikantens fabriksmærke eller firmabetegnelse

11.1.2. de køretøjer (med angivelse af produktionsår), som udskiftningskatalysatoren er godkendt til, herunder, hvis det er relevant, en mærkning, som angiver, om udskiftningskatalysatoren er egnet til montering på et køretøj med egendiagnosesystem (OBD)

11.1.3. Monteringsanvisninger, hvis disse er nødvendige.

11.2. Disse oplysninger skal gives:

i) i form af en trykt vejledning vedlagt udskiftningskatalysatoren, eller

ii) påført på den emballage, hvori udskiftningskatalysatoren sælges, eller

iii) på enhver anden egnet måde.

Disse oplysninger skal under alle omstændigheder findes i det produktkatalog, som distribueres til salgsstederne af udskiftningskatalysatorens fabrikant.

(1) 1 for Tyskland, 2 for Frankrig, 3 for Italien, 4 for Nederlandene, 5 for Sverige, 6 for Belgien, 7 for Ungarn, 8 for Tjekkiet, 9 for Spanien, 10 for Jugoslavien, 11 for Det Forenede Kongerige, 12 for Østrig, 13 for Luxembourg, 14 for Schweiz, 15 (ubenyttet), 16 for Norge, 17 for Finland, 18 for Danmark, 19 for Rumænien, 20 for Polen, 21 for Portugal, 22 for Den Russiske Føderation, 23 for Grækenland, 24 for Irland, 25 for Kroatien, 26 for Slovenien, 27 for Slovakiet, 28 for Belarus, 29 for Estland, 30 (ubenyttet), 31 for Bosnien-Hercegovina, 32 for Letland, 33 (ubenyttet), 34 for Bulgarien, 35-36 (ubenyttet), 37 for Tyrkiet, 38-39 (ubenyttet), og 40 for Den Tidligere Jugoslaviske Republik Makedonien 41 (ubenyttet), 42 for Det Europæiske Fællesskab (godkendelse meddelt af de enkelte medlemsstater, der anvender deres egne ECE-symboler), 43 for Japan, 44 (ubenyttet), 45 for Australien og 46 for Ukraine. Efterfølgende numre tildeles andre stater i den kronologiske orden, i hvilken de ratificerer eller tiltræder overenskomsten om ensartede tekniske forskrifter for hjulkøretøjer og udstyr og dele, som kan monteres og/eller anvendes på hjulkøretøjer, samt vilkårene for gensidig anerkendelse af godkendelser udstedt på grundlag af sådanne forskrifter, og de således tildelte numre meddeles af FN’s generalsekretær til overenskomstens parter.

(2) Gælder kun for køretøjer godkendt i henhold til ændringsserie 05 til regulativ nr. 83.

(3) Gælder kun for køretøjer med motorer med styret tænding godkendt i henhold til ændringsserier før ændringsserie 05 til regulativ nr. 83.

Tillæg OPLYSNINGSSKEMA NR. … VEDRØRENDE TYPEGODKENDELSE AF UDSKIFTNINGSKATALYSATORER Eventuelle tegninger skal forelægges i passende målestok i A4-format eller foldet til denne størrelse og være tilstrækkeligt detaljerede. Eventuelle fotografier skal ligeledes være tilstrækkelig detaljerede. Hvis systemer, komponenter eller separate tekniske enheder omfatter elektronisk styrede funktioner, anføres relevante funktionsspecifikationer. 1. GENERELT 1.1. Fabriksmærke (firmabetegnelse): 1.2. Type: 1.5. Fabrikantens navn og adresse: 1.7. For komponenter og separate tekniske enheder, ECE-godkendelsesmærkets anbringelsessted og fastgørelsesmåde: 1.8. Adresse(r) på samlefabrik(ker): 2. BESKRIVELSE AF ANORDNINGEN 2.1. Udskiftningskatalysatorens fabrikat og type: 2.2. Tegninger af udskiftningskatalysatoren, der navnlig beskriver alle de egenskaber, som er angivet i punkt 2.3 til 2.3.2 i dette tillæg: Beskrivelse af de(n) køretøjstype(r), som udskiftningskatalysatoren er bestemt for: 2.3.1. Tal og/eller symbol(er) til identifikation af motor- og køretøjstype(r): 2.3.2. Er udskiftningskatalysatoren beregnet til at være kompatibel med forskrifter for egendiagnosesystemer (ODB): Ja/Nej (det ikke gældende streges ud). 2.4. Beskrivelse og tegninger, som viser udskiftningskatalysatorens placering i forhold til motorens udstødningsmanifold(er).

BILAG 1 MEDDELELSE (største format: A4 (210 × 297 mm)) ( 1 ) Udstedt af: Myndighedens navn: … … …

vedrørende (2): GODKENDELSE MEDDELT GODKENDELSE UDVIDET GODKENDELSE NÆGTET GODKENDELSE INDDRAGET ENDELIGT OPHØR AF PRODUKTIONEN for en udskiftningskatalysator i henhold til regulativ nr. 103. Godkendelse nr. … Udvidelse nr. … Årsag til udvidelse: 1. Ansøgerens navn og adresse: … 2. Fabrikantens navn og adresse: … 3. Fabrikantens handelsnavn eller –mærke: … 4. Udskiftningskatalysatorens type og handelsbetegnelse: … Typeidentifikationsmærke, hvis angivet på køretøjet: 5.1. Mærkets anbringelsessted: … 6. Køretøjstype(r) i hvilke katalysatoren kan anvendes som udskiftningskatalysator: … Køretøjstype(r) i hvilke udskiftningskatalysatoren er blevet prøvet: … 7.1. Er det blevet påvist, at udskiftningskatalysatoren er kompatibel med kravene i forbindelse med egendiagnosesystemer (OBD): Ja/Nej (2) 8. Godkendelsesmærkets placering og fastgørelse: … 9. Indleveret til godkendelse den: … Teknisk tjeneste ansvarlig for godkendelsesprøvningen: … 10.1. Prøvningsrapportens dato: … 10.2. Prøvningsrapportens nummer: … 11. Godkendelse meddelt/udvidet/nægtet/inddraget (2) 12. Sted: … 13. Dato: … 14. Underskrift: … 15. Som bilag til denne meddelelse findes en liste over de enkelte dele af den dokumentation, som er indleveret til den administrative tjeneste, der har meddelt godkendelsen, og som kan udleveres på anmodning. (1) Kendingsnummer for det land, der har meddelt/udvidet/nægtet/inddraget typegodkendelsen (se godkendelsesbestemmelserne i regulativet). (2) Det ikke gældende overstreges.